Mors har i de seneste par år budt mange nye borgere velkommen. I de seneste to år har 87 af dem været kvoteflygtninge. I juni steg antallet af morsingboere for første gange i årevis. Næste år modtager Morsø kommune yderligere 92 flygtninge, og det glæder øens borgmester. - Det vil give øget omsætning i vores butikker, og det vil give flere børn i vores skoler og daginstitutioner. I det hele taget er det med til at skabe vækst og udvikling under forudsætning af, at vi lykkedes med integrationen, siger Hans Ejner Bertelsen (V), borgmester Morsø Kommune til TV MIDTVEST. For hver ny indbygger, der flytter til Mors, modtager kommunen 50.000-55.000 kroner i bloktilskud. Så derfor kan flygtningene blive en gevinst for kommunen. - Jeg tror på, at det her kan blive en god historie. Vi mangler jo arbejdskraften her, siger borgmesteren.

Referat:
De mange flygtninge, som de seneste år er kommet til Mors, er med til at sikre kommunens fremtid.